पाएं अपने शहर की ताज़ा ख़बरें और फ्री ई-पेपरडाउनलोड करें
उपखंड मुख्यालय पर बनाए गए तीन कोविड केयर सेंटर सहित रेफरल अस्पताल ऑक्सीजन के मात्र पांच सिलेंडरों के भरोसे है। यह भी वक्त पर भरे मिल जाए कोई गारंटी नहीं है। खास बात यह है कि मालपुरा में गंभीर रोगी को जरूरत पडने पर ऑक्सीजन देने के लिए स्थानीय प्रशासन ने वितरकों व कारखानों से करीब 24 ऑक्सीजन सिलेंडर अधिग्रहित किए गए थे तथा करीब 18-20 सिलेंडर मालपुरा अस्पताल के स्टोर में थे लैकिन उपखंड की आववश्यकताओं को नजरअंदाज कर मालपुरा अस्पताल के 15 सिलेंडर सहित ग्रामीण अस्पतालों से करीब 14 सिलेंडर एकत्रित कर व मालपुरा प्रशासन द्वारा अधिग्रहित 24 सिलेंडरों को चिकित्सा विभाग के अधिकारियों द्वारा टोंक मंगा लिया गया।
जिससे मालपुरा उपखंड मुख्यालय के सबसे बडे अस्पताल में व तीन कोविड केयर सेंटरों के लिए यहां मात्र पांच सिलेंडर बचे है। स्थिति यह है कि शुक्रवार की रात अचानक तबियत बिगडने से अस्पताल पहुंचे एक मरीज को सांस की तकलीफ से राहत के लिए डॉक्टरों ने कन्सन्टेंट मशीन का सहारा लेकर उसे टोंक रेफर करना पडा।^ब्लाक मुख्य चिकित्सा एवं स्वास्थ्य अधिकारी डॉ. संजीव चौधरी ने बताया है कि मालपुरा अस्पताल में ऑक्सीजन के पांच सिलेंडर है। करीब 53 ऑक्सीजन सिलेंडर टोंक भेज दिए गए। यहां तीन कन्सन्टेंट मशीनों से काम चलाना पड रहा है । उन्होंने बताया कि प्रशासन द्वारा वितरक व कारखानों से अधिग्रहत किए 24 सिलेंडरों सहित मालपुरा अस्पताल व ग्रामीण चिकित्सा केंद्रों से एकत्र किए 29 सिलेंडरों सहित कुल 53 ऑक्सीजन सिलेंडर टोंक भेजे गए है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn